Delfi

DELFI – žiniasklaidos bendrovė, kurios veikla apima skaitomiausią kiekvieną dieną naujienų portalą „Delfi“ su visa eile teminių kanalų, skirtų įvairioms auditorijoms, televiziją, „Delfi TV“, konferencijų LOGIN, „EBIT“, „HR savaitė“ ir kitų organizavimą.

„Delfi“ nuo 2007 m. priklauso Estijos žiniasklaidos grupei „Ekspress Grupp“Delfi.lt. Visuotinė lietuvių enciklopedija. Nuoroda tikrinta 2024-06-19. Tai žiniasklaidos grupė, plėtojanti internetinės žiniasklaidos, leidybos ir laikraščių verslą Baltijos šalyse. „Ekspress Grupp“ Lietuvoje taip pat priklauso ir reklamos paslaugų internete bendrovė „Digital Matter“, naujienų agentūra ELTA.

„Delfi“ naujienų portalas yra lankomiausias  Lietuvoje: kas mėnesį jis pasiekia daugiau nei 1,3 mln. unikalių vartotojų.

„Delfi“ yra Lietuvos atsakingo verslo asociacijos (LAVA) tikrąja nare(2024 m. liepos 26 d.).

 Istorija 
1999 m. rudenį „Microlink AS“ nusipirko bendroves UAB „Skaitmeninės komunikacijos“ su UAB „Taidė“. Dalį „Taidės“ verslo pardavė kitai įmonei, verslus sujungė ir įmonę pavadino UAB „DELFI“.Eglė Sperauskaitė (2000 sausio 4 d.) „Skaitmeninės komunikacijos“ ir "Taidė“ parduotos Estijos bendrovei“. vz.lt(2001 m. rugpjūčio 02 d.) „Keisis „Delfi Internet“ vadovas“. delfi.lt Tada DELFI teikė interneto paslaugas – ryšį, tarnybinių stočių priežiūros bei kitas paslaugas.

1999 m. sausį „Microlink“ Estijoje atidarė portalą online.ee (portalą valdė įmonė pavadinimu „Neti Värav“ (50% akcijų „Microlink“, 50% – BNS).(1999 m. kovo 26 d.) „Online.ee populaarseim“. ohtuleht.ee 1999 m. BNS pardavė savo „Neti Värav“ akcijas naujai įmonei DELFI AS.

„Neti Värav“ norėjo sukurti panašius portalus Latvijoje (online.lv) ir Lietuvoje (online.lt), tačiau vėliau buvo nuspręsta sukurti naujus projektus, kuriems buvo suteiktas pavadinimas DELFI.(2000 m. vasario 14 d.) „Ar „www.online.lt“ niekada nebepriklausys „Lietuva internete“ žinynui ?“. news.lt

Latvijos ryšio tiekėjas „Parks LvNet AS“ savo portalo navigators.lv pagrindu įkurė latvišką DELFI. 1999 m. lapkritį paleisti Delfi.ee ir Delfi.lv.„Apie DELFI“ . delfi.lt

2000 m. vasario 3 d. paleista naujienų svetainė www.delfi.lt.

2001 m. „Microlink“ nusprendė reorganizuoti įmones DELFI ir išskaidyti pagal veiklos rūšis. DELFI tapo „DELFI Internet“ (interneto paslaugos), atsirado „DELFI Interactive“ (svetainių kūrimo bei priežiūros paslaugos), „DELFI Netcoms“ (tinklų diegimas) bei įkurta nauja bendrovė pavadinimu UAB „DELFI“ (valdanti portalą www.delfi.lt).

2004 m. sausį „Microlink“ portalus pardavė bendrovei „Findexa“. 2004 m. ji persivadino į „Interinfo Baltic OU“. Ši bendrovė tuo metu priklausė amerikiečių kontroliuojamai finansinių investicijų kompanijai TPG (Texas Pacific Group).

2007 m. DELFI įsigijo Estijos žiniasklaidos bendrovė „Ekspress Grupp“. Šiai grupei nuo 2004 m. Lietuvoje taip pat priklausė bendrovė „Moteris“, valdanti žurnalus „Moteris“, „Mano namai“, „Tavo vaikas“, „Cosmopolitan“ ir „Panelė“. 
2007 m. įkurta rusiška delfi.lt versija reprezentuoja Lietuvos žiniasklaidos diskursą. Remiantis Similarweb duomenimis, svetainė užima ketvirtą vietą pagal populiarių nacionalinių žiniasklaidos priemonių reitingą (37 mln. apsilankymų kas mėn.). Vidutinė vieno apsilankymo trukmė yra apie 10 minučių.STEBLYNA, N., DVORAK, J.(2021 m.). „Reflections on the Independent Mass Media of Post‑Soviet Countries and Political Competitiveness. POLITICS IN CENTRAL EUROPE Vol.17, No.3“   

2017 m. DELFI grupė pardavė savo žurnalus („Moteris“, „Mano namai“, „Tavo vaikas“, „Cosmopolitan“ ir „Panelė“) bendrovei „GM žurnalų leidybos grupei“ ir susikoncentravo į skaitmeninės žiniasklaidos verslą.

2019 m. pradėjo veikti televizijos kanalas „Delfi TV“. Populiariausios šio kanalo laidos – „Orijaus kelionės“, „Kasdienybės herojai“, „Pas Editą“ ir kitos. UAB „Delfi“ įsigijo technologijų ir inovacijų konferencijų organizatorę „Login conferences“.

2019 m. „Delfi“ kaip papildomą paslaugą pradėjo siūlyti mokamą turinį.

2021 m. naujienų portalas „Delfi“ panaikino galimybę anonimiškai komentuoti straipsnius ir kitą turinį.

2022 m. UAB „DELFI“ įsigijo naujienų agentūrą ELTA.

2024 m. UAB „Delfi“ tapo Lietuvos atsakingo verslo asociacijos tikruoju nariu. Pradėjo iniciatyvą „(Ne)Matomi“, skirtą atkreipti dėmesį į žmones, turinčius negalią. Ji tapo įmonės ilgalaike socialinės atsakomybės kryptimi. Taip pat pradėjo iniciatyvą „Saugu“, skirtą sutelkti visuomenę ir priminti, ką kiekvienas gali padaryti, kad Lietuva ir toliau būtų saugi šalis. 
2024 m. UAB „DELFI“ įsigijo konferencijas „EBIT“ ir „HR savaitė“. 

2025 m. portalas „Delfi“ tapo sertifikuotas pagal pasaulinę Journalism Trust Initiative (JTI) iniciatyvą.

 Komentarai 
2002 m. DELFI komentarams įdiegė filtrus, pradėjo raginti informuoti redakciją apie netinkamus komentarus. 2007 m. įdiegė komentarų vertinimo sistemą, o 2008 m. – komentarų reitingavimo sistemą, leidžiančią balsuoti už komentarus. 2021 m. panaikino galimybę anonimiškai komentuoti straipsnius ir kitą turinį.Delfi turinį gali komentuoti tik registruoti vartotojai.

 DELFI Kartu
Pilietinės žurnalistikos projektas nuo 2010 m. liepos mėn. 2010 m. gavo „Paparazzi“ apdovanojimą, nominuotas „Login“ bei „Nmedia“ apdovanojimuose.

2024 m. Delfi rubriką „Pilietis“ - pakeitė rubrika „KARTU“.

 DELFI Saugu
2023 m. pradėta Delfi iniciatyva “Saugu”  - žurnalistų ir ekspertų turinys saugumo temomis..

 Vyriausieji redaktoriai 
 Nuo 2018 m. Rasa Lukaitytė-Vnarauskienė (2021-2022 m. Kęstutis Cemnolonskis)
 2000–2017 m. Monika Garbačiauskaitė-Budrienė

 Direktoriai 
 Nuo 2014 m. iki dabar  – Vytautas Benokraitis
 2014 sausis-2014 rugsėjis – Darius Gudačiauskas
 2013 gruodis-2014 sausis – Vytautas Benokraitis
 2011-2013 – Aleksandras Česnavičius
 2001-2011 – Jurga Eivaitė

 Šaltiniai 

 Nuorodos 
 DELFI Lietuva
 DELFI Lietuva 
 DELFI Latvija
 DELFI Estija

Kategorija:Naujienų svetainės